Fietsryer sterf op grondpadArgieffoto ’n Fietsryer in sy 30’s is Donderdag dood in ’n vermoedelike tref-en-trap voorval in Ladysmith in KwaZulu-Natal. Annine Siddall, woordvoerder van ER24 het gesê die man het in die omgewing van Hobsland-laan op ’n grondpad gery toe die voorval plaasgevind het. “Ons paramedici het omstreeks 18:00 die man in ’n kritieke toestand aangetref en onmiddellik met hartmassering begin,” het Siddall verduidelik. Hy is dood verklaar by Ladysmith se provinsiale hospitaal nadat die hartmassering gestaak is. Die polisie ondersoek die voorval.